Tiedätkö mikä on riemutohtori?

HÄNESTÄ ensin.

Ruotsinkieliseen perheeseen 14. tammikuuta 1818 syntynyt Päivän Henkilömme oppi suomea triviaalikoulussa. 

Kirjoitti ylioppilaaksi Helsingissä Johan Ludvig Runebergin yksityisoppilaana 1833 (jälkiväritetty kuva, alla oik).

Sittemmin HÄN kehotti äitejä opettamaan lapsilleen suomea. 

HÄN uskoi Suomen kulttuurin muuttuvan pääosin suomenkieliseksi, mutta tähdensi Ruotsin perinnön ja ruotsin kielen historiallista ja sivistyksellistä merkitystä Suomessa.

Kirjailija, toimittaja, rehtori.

Historiallisissa romaaneissaan korostuvat isänmaallisuus, uskonto ja sääty-yhteiskunta, joka toimiakseen vaatii yhteiskuntaluokkien toimimista sopusuhtaisessa yhteistyössä. 

HÄN ajatteli historian olevan kansojen historiaa, jossa kukin kansa pyrki tulemaan tietoiseksi kutsumuksestaan ja luomaan itselleen valtion.

Varsin hyvä oppi myös meidän ajallemme?

Riemutohtorista… niin, se on arvonimi, joka myönnetään akateemisessa promootiossa henkilölle, jonka tohtoriksi väittelystä on tullut kuluneeksi 50 vuotta. 

Kunnianosoitus symboloi jatkuvuutta, viisautta ja akateemisten perinteiden vaalimista.

Riemutohtorit osallistuvat yleensä juhlaseremonioihin ja pitävät puheen, jossa he jakavat kokemuksiaan ja näkemyksiään tieteen sekä yhteiskunnan kehityksestä kuluneiden vuosikymmenten aikana.

HÄN sai riemutohtorin arvonimen 1897.

Kuoli 12. maaliskuuta 1898 Koivuniemen tilalla Östersundomissa.

Vaan kenestä on kyse? Vihjeitä nimeään mainitsematta, kiitos! ✍️📖